ལན།སེང་རྡོར།ཕྱོགས་གཅིག་རྐྱང་ནས་བསམས་ཚེ་དེ་དེ་ལྟར་དུ་ཡིན་ཀྱང་སྲིད་མོད།འོན་ཀྱང་ཕྱོགས་གཞན་དང་བསྡུར་ནས་བལྟས་ཚེ།དེ་དེ་ལྟར་ཁྱོན་ནས་ཡིན་ས་མི་འགྲོ་བའི་དོན་ཞིག་ཀྱང་ཡོད་ངེས་སྙམ་པ་འདུགདེའི་ཕྱིར་ང་རང་འདི་ལ་འཐད་པ་རང་མེད་སོང་།ཡིན་ནའང་།སངས་རྒྱས་ཆོས་ལུགས་ཁྲོད་ནས་རྩོད་གླེང་ཚ་ངར་སྤེལ་མྱོང་པའི་རིག་པ་སྟོང་བ་ཉིད་ཏེ།དགེ་ཆོས་ལགས་ནས་མཐའ་སྡོམ་གཞན་ཞིག་མཛད་སོང་བའི་ཐ་སྙད་ཚད་གྲུབ་འཇོག་ལ་བློ་མ་བདེསོགས་ལ་ཁོ་བོར་ཡི་ག་སྟོབས་ཆེན་ཞིག་ཕྱེས་ནས་ཡོད་ཅིང་།འདི་ག་རང་ངས་ནི་བོད་ཆེན་པོའི་རིག་པའི་ཁྲོད་ཀྱི་བསམ་བློ་ཨ་མཚར་ཅན་ལའང་ཁ་དམར་གདགས་བཞིན་ཡོད་པ་ཡིན།རིག་པ་དེ་དང་མིའི་མཚོ་གནས་ཀྱི་འགལ་འབྲེལ་ཟུང་ལ་གཟས་ནས་ཁོ་བོས་སྟོང་བ་ཉིད་ཀྱི་བསྟན་བཅོསདང་ཀུན་ལ་ཁྱབ་པའི་སྣང་སྟོངཀླུ་སྒྲུབ་དགོངས་རྒྱན་གྱི་རྒྱུ་མ་འདི་རེད་སོགས་བྲིས་པ་ཡིན་ཞིང་།འོན་ཏེ།སྐབས་འདིའི་སྟོང་བ་ཉིད་དང་སངས་རྒྱས་ཆོས་ལུགས་ཁྲོད་ཀྱི་སྟོང་བ་ཉིད་གཉིས་ལ་བར་ཐག་དང་ཧེ་བག་ངེས་ཅན་ཡོད་པའང་མཁྱེན་དགོས་ཏེ།སངས་རྒྱས་ཆོས་ལུགས་པ་ཚོསཀླུ་སྒྲུབ་དགོངས་རྒྱནལ་དགག་ལན་རི་ལྟར་སྤུངས་དགོས་པའི་རྒྱུ་མཚན་ཀྱང་སྟོང་བ་ཉིད་དེ་གཉིས་ཀྱི་བར་ཐག་ཡིན་ལ།དགེ་ཆོས་ལགས་ཀྱིས་འདོད་པའི་བསྟན་བཅོསདང་དེབ་ཐར་དཀར་པོསོགས་བརྩམས་གནང་མཛད་ཐུབ་དོན་ཡང་སྟོང་བ་ཉིད་དེ་གཉིས་ཀྱི་ཧེ་བག་ཡིན་པའོ།